OpenLLM-France/wikimedia huggingface dataset:
# Murchad mac Diarmata

Murchad mac Diarmata (mort el 1070) va ser un monarca irlandès del regne de Leinster i el regne de Dublín, pertanyia a la dinastia Uí Cheinnselaig i hereu de Diarmait mac Maíl na mBó (mort el 1072). El van succeir com reis de Leinster el seu fill Domnall mac Murchada (mort el 1075), el seu germà Enna (mort el 1092) i el fill d'Enna, Diarmait (mort el 1098).
L'origen dels noms per a les famílies Mac Murchadha (MacMurrough) i MacMurrough-Kavanagh procedeix de Murchad. El seu net Dermot MacMurrough va ser rei de Leinster (1126-1171), conegut com l'home que va propiciar l'arribada dels cambro-normands a Irlanda.

## Referències

* ↑ «Lebor Laignech» (en anglès). One Ireland.

## Bibliografia

* Byrne, Francis J. Irish Kings and High-Kings. (en anglès). Londres: B.T. Batsford, 1973. ISBN 0-7134-5882-8.
* Ancestral Roots of Certain American Colonists Who Came to America Before 1700 by Frederick Lewis Weis, Line 175-4.
# Muravinka

Muravinka (en rus: Муравинка) és un poble de l'óblast de Briansk, a Rússia, segons el cens del 2013 tenia 5 habitants. Pertany al districte de Zlinka.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Muravlenko

Muravlenko (en rus: Муравленко) és una ciutat de Rússia, del districte de Iamàlia. La població és, segons el cens rus de 2020 és de 31.516 habitants.

## Geografia

Muravlenko es troba a la plana de Sibèria occidental, a 88 km al nord-oest de Noiabrsk, a 479 km al sud-est de Salekhard, la capital de la regió, i a 883 km al nord-est de Tiumén i a 2.214 km al nord-est de Moscou.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013».
* ↑ Distances à vol d'oiseau ou distances orthodromiques.
# Nacional Custals

Nacional Custals fou la marca comercial dels autocicles que fabricà Joaquim Custals a Barcelona entre 1918 i 1919. Custals provenia de Talleres Hereter, on havia posat en pràctica els projectes tècnics dels germans Baradat i havia participat en la creació de l'autocicle Ideal, en el qual es basà per a llançar els seus Nacional Custals. Aquests darrers eren cotxes de quatre cilindres i 15 CV, dels quals se n'arribaren a fabricar només tres unitats.

## Referències

* ↑ «Historia de la marca NACIONAL CUSTALS» (en castellà). motorgiga.com. [Consulta: 24 març 2016].
* ↑ Del Arco, Javier; Arderiu, Miquel; Montero, Xavier; Camp, Jordi. «D'Hispano Suiza i David a Nacional Pescara». A: Història de l'automobilisme a Catalunya. Barcelona: Planeta, 1990, p. 252-253. ISBN 84-320-6249-9.
# New Galilee

New Galilee és una població dels Estats Units a l'estat de Pennsilvània. Segons el cens del 2000 tenia 424 habitants.

## Demografia

Segons el cens del 2000, New Galilee tenia 424 habitants, 174 habitatges, i 120 famílies. La densitat de població era de 584,7 habitants/km².
Dels 174 habitatges en un 27,6% hi vivien nens de menys de 18 anys, en un 53,4% hi vivien parelles casades, en un 10,3% dones solteres, i en un 31% no eren unitats familiars. En el 29,3% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,91.
Per edats la població es repartia de la següent manera: un 21,5% tenia menys de 18 anys, un 7,3% entre 18 i 24, un 28,8% entre 25 i 44, un 23,8% de 45 a 60 i un 18,6% 65 anys o més.
L'edat mediana era de 41 anys. Per cada 100 dones de 18 o més anys hi havia 84 homes.
La renda mediana per habitatge era de 30.625 $ i la renda mediana per família de 33.750 $. Els homes tenien una renda mediana de 28.125 $ mentre que les dones 25.625 $. La renda per capita de la població era de 13.649 $. Entorn de l'11,1% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Galilee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- New Galilee». American Fact Finder. Oficina del Cens dels Estats Units, 12-01-2010.
# Neoperla lacunosa

Neoperla lacunosa és una espècie d'insecte plecòpter pertanyent a la família dels pèrlids.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Catalogue of Life (anglès)

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
* Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
# Klaus Lehnertz

Klaus Lehnertz (Solingen, 13 d'abril de 1938) és un atleta alemany, ja retirat, especialista en el salt de perxa, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on va guanyar la medalla de bronze en la prova del salt de perxa del programa d'atletisme. Quatre anys més tard, als Jocs de Ciutat de Mèxic, quedà eliminat en sèries en la mateixa prova del salt de perxa.
En el seu palmarès també destaquen els títols d'Alemanya Occidental a l'aire lliure de 1959 a 1961 i de 1966 a 1968, i en pista coberta el 1959, 1960 i 1964.
Lehnertz es va formar com a professor d'esquí i des de 1973 i fins al 2003 va exercir de professor a la Universitat de Kassel.

## Millors marques

* Salt de perxa. 5,10 metres (1967)

## Referències

* 1 2 3 4 «Olympedia – Klaus Lehnertz». [Consulta: 23 setembre 2023].
* ↑ «Track and Field Statistics». [Consulta: 23 setembre 2023].
# Krystyna Chojnowska-Liskiewicz

Krystyna Chojnowska-Liskiewicz (Varsòvia, 15 de juliol de 1936 - Gdańsk, 12 de juny de 2021) va ser la primera dona que va fer un viatge en solitari al voltant del món.

## Biografia

Krystyna Chojnowska-Liskiewicz va néixer a Varsòvia, després de la Segona Guerra Mundial es va traslladar amb la seva família a Ostróda. Va estudiar construcció naval al Politècnic de Gdańsk. El 1966 va obtenir la seva llicència de vaixell. El 10 març 1976 marxa de Las Palmas a les Illes Canàries a bord del seu iot de 9,5 metres, Mazurek. Aquest primer intent va acabar amb un fracàs, va tornar a Las Palmas per reparar els danys del seu iot. El 28 de març es va llançar de nou, aquesta vegada el creuer va ser un èxit. El 17 de juliol va arribar a l'oceà Pacífic a través del canal de Panamà, el 10 de desembre va arribar a Sydney, Austràlia. El 1977 va continuar el seu viatge per l'oceà Índic per arribar a Durban, a Sud-àfrica, el 17 de setembre. El 20 març 1978 a les 21:00 GMT, fa la volta al món a les coordenades 16 ° 8 ′ 30 ″ N, 35 ° 50 ′ 0 ″ O i, finalment, el 21 març 1978 arriba a Las Palmas.

## Distincions

* Orde Polònia Restituta
* Medalla Złoty "Za Wybitne Osiągnięcia Sportowe" (medalla d'or "Per destacats èxits esportius")
* Srebrny Sekstant (Sextant de plata) per al creuer de l'any 1978
* Super Kolos
* Medalla Kalos Kagathos (2019)

## Referències

* ↑ «Nie żyje kapitan Krystyna Chojnowska–Liskiewicz. Była pierwszą kobietą, która samotnie opłynęła świat na jachcie żaglowym - GazetaPrawna.pl». [Consulta: 1r juliol 2021].
* ↑ «LIST OF SOLO CIRCUMNAVIGATORS». Arxivat de l'original el 2018-05-16. [Consulta: 1r juliol 2021].
* ↑ «Pierwsza, czyli zobaczyć coś tak pięknego», 08-10-2014. Arxivat de l'original el 2014-10-08. [Consulta: 1r juliol 2021].
* ↑ «Medale Kalos Kagathos wręczone • Polski Komitet Olimpijski», 25-10-2019. Arxivat de l'original el 2019-10-25. [Consulta: 1r juliol 2021].

## Bibliografia

* Wojciech Lipoński: Humanistyczna encyklopedia sportu. Warszawa: Sport i Turystyka, 1987.ISBN 83-217-2448-5.
* Krystyna Chojnowska-Liskiewicz, Wacław Liskiewicz: Pierwsza dookoła świata. Gdańsk: Wydawnictwo Morskie, 1979, seria: Sławni Żeglarze.ISBN 83-215-4390-1.
# Kaygana

Kaygana és un plat d'ou de la cuina turca més conegut a la Regió de la Mar Negra. És similar a la truita d'ous internacional però molt més prim. En l'elaboració de kaygana també es fa servir una mica de farina de blat, per tant també és semblant al crep.

## Vegeu també

* Çılbır
* Menemen

## Referències

* ↑ «Kaygana Nasıl Yapılır?(videolu)» (en turc), 18-03-2014. [Consulta: 14 gener 2021].
# Korosten

Korosten (ucraïnès: Ко́ростень, rus: Ко́ростень) és una ciutat i un gran nus ferroviari de l'oblast de Zhytomyr de la Ucraïna sepetentrional. Es troba a la riba del riu Uzh. Té 65.369 habitants (2014).
Aquesta ciutat va ser fundada fa uns mil anys (any 705) i era la capital de la tribu eslava dels drevilans. El nom de korosten deriva de la paraula korost que significa "abust".
Durant la Segona Guerra Mundial, Korosten va ser ocupada per la Wehrmacht des d'agost de 1941 fins al 28 de desembre de 1943. La ciutat va ser destrossada durant la guerra.
Actualment aquesta ciutat és relativament petita, principalment per estar molt propera a Chernobyl. Després de l'accident nuclear de Chernobyl, la zona al voltant de la ciutat va ser declarada una zona d'evacuació voluntària.

## Economia

Compta amb el Parc Industrial de Korosten, que és un projecte industrial d'una durada de 10 anys, per a empreses d'alta tecnologia i industrials

## Ciutats agermanades amb Korosten

* Mazyr a Belarús
* Noyabrsk a Rússia
* Kłobuck a Polònia
* Svitlovodsk a Ucraïna
* Anenii Noi a Moldàvia
* Kraśnik a Polònia
* Charvieu-Chavagneux a França
* Sloviansk a Ucraïna

## Referències

* ↑ E.M. Pospelov, Geograficheskie nazvaniya mira (Moscow: Russkie slovari, 1998), p. 216. Les primeres referències de la ciutat són com на Коростень град [na Korosten' grad] 'ciutat de Korosten,' Из града ис Коростеня [iz grada is Korostenya] 'de la ciutat de Korosten,' i на Изкоростень град [na Izkorosten' grad] 'a la ciutat d'Izkorosten.'

## Enllaços externs

* (ucraïnès) Korosten - Lloc web oficial
# Karlínskoie

Karlínskoie (en rus: Карлинское) és un poble de l'óblast d'Uliànovsk, a Rússia, que en el cens del 2010 tenia 2.505 habitants. Pertany al districte d'Uliànovsk.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
* ↑ «Селения Симбирского уезда. III. Ключищенская волость.». web.archive.org, 10-10-2010. Arxivat de l'original el 2010-10-10. [Consulta: 30 octubre 2019].
* ↑ Край Ильича: Памят.места [Ульяновска и обл.]/Редкол.: Н. А. Кузминский, М. Х. Валкин, Г.Н, Фёдоров. — 2-е изд.-Саратов: Приволж. кн. изд-во (Ульян. отд-ние), 1985. — с. 303.
# Kízel

Kízel (en rus: Кизел) és una ciutat del krai de Perm, a Rússia, que el 2021 tenia 13.186 habitants. Es troba a 200 km de Perm, i està connectada per tren a la línia de Txussovoi a Solikamsk.

## Referències

* ↑ Численность постоянного населения Российской Федерации по муниципальным образованиям на 1 января 2021 года Arxivat 2021-05-02 a Wayback Machine. (en rus).
# Kíssamos

Kíssamos (grec: Κίσσαμος ['kisamos] o ['cisamos]) és una població i capital del municipi del mateix nom al nord-oest de l'illa de Creta, a la província històrica de Kíssamos, a la prefectura de Khanià. La població de Kíssamos té el nom oficial Kastelli-Kissamou ([kas'teʎi cisa'mu]) i sovint se l'anomena simplement com Kastelli pel castell venecià que hi havia.
Ara és un port amb línies regulars de transbordadors amb el Peloponès via Citera (Kythera en grec). Hi ha un museu arqueològic, amb troballes arqueològiques de l'antic port romà de Polyrrhenia.
El municipi inclou la península de Gramvousa i els illots adjacents Grambusa amb la seva impressionant fortalesa, i Agria Grambusa; l'illot de Pontikonisi més a l'oest; i els pobles de Sfinari, Koukounaras, Polirinia, Platanes, Lousakia, Sirikari, Kallergiania i Kalathena.

## Enllaços externs

* pàgina web del municipi de Kissamos Arxivat 2013-08-24 a Wayback Machine. (grec) (anglès).
* pàgina web de Kissamos TV Arxivat 2017-06-30 a Wayback Machine. (grec) (anglès).
# Kírovski (Stàvropol)

* Per a altres significats, vegeu «Kírovski».
Kírovski (en rus: Кировский) és un poble (un khútor) del krai de Stàvropol, a Rússia, que en el cens del 2010 tenia 327 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# L'Estrada (Prullans)

L'Estrada és un paratge del terme municipal de Tremp, al Pallars Jussà, dins de l'antic terme de Fígols de Tremp.
Està situat a ran i al nord de la carretera C-1311 en el seu punt quilomètric número 2, a banda i banda del barranc de Prullans.

## Enllaços externs

* Institut Cartogràfic de Catalunya
# L'Estrada (Aguilar de Segarra)

L'Estrada és una masia d'Aguilar de Segarra (Bages) inclosa a l'Inventari del Patrimoni Arquitectònic de Catalunya.

## Descripció

Gran casal de planta rectangular i coberta de quatre vessants. Cal destacar-ne el fet que en tota la casa, de planta baixa i dos pisos, no hi ha ni una sola biga i que tots els pisos són solucionats mitjançant pilars de planta quadrada i voltes per aresta roman.
És notable l'ordenació de les façanes de llevant i migdia, amb sis arcs que configuren dues galeries superposades, i sis balcons i tres porxos d'entrada, respectivament.

## Referències

* 1 2 «L'Estrada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Khaddaix

Khaddaix, Khidaix, de nom real Umara o Ammar ibn Yazid fou un dels primers caps del moviment hashimiyya (després abbàssida) al Khorasan. La dawa (missió) hashimiyya de Kufa es va estendre al Khorasan als primers anys del segle viii, però inicialment era molt dèbil. Quan el primer cap Abu Ikrima fou mort pel governador Àssad ibn Abd-Al·lah (724-727), fou enviat al seu lloc Abu l-Husayn Kathir ibn Sad, que era analfabet. Kathir va dirigir la dawa del 726 al 729 quan va arribar a Nishapur, Khaddash i el va succeir cosa que potser Khaddash va poder fer fàcilment degut a l'analfabetisme de l'anterior, agafant el comandament. Encara que una tradició diu que Bukayr ibn Mahan, un antic seguidor dels hashimiyya, va enviar el 736 a Ammar o Umara ibn Yazid àlies Khaddash al Khorasan i aquest s'hauria establit a Merv, sembla que Khaddash va dirigir la dawa durant set anys com a sahib (cap) i la seva tasca de propaganda a favor de l'imam Muhammad ibn Ali ibn Abd Allah va reeixir. Khaddash no obstant es creu que va propagar idees alides i Muhammad ibn Ali es va adonar que la dawa del Khorasan havia de dependre directament d'ell si la volia controlar, i no de Kufa. Khaddash fou executat el 736 pel governador del Khorasan Àssad ibn Abd-Al·lah en el seu segon mandat (735-738). El va succeir Sulayman ibn Kathir que des del 739 fou acusat d'haver adoptat les idees de Khaddash i la dawa va estar virtualment separada de l'imam. El 744, mort Muhammad, el Khorasan, després del fracàs de la revolta alida a Kufa, va reconèixer a Ibrahim al-Imam. Sulayman va acollir a Bukayr ibn Màhan a Merv i li va donar el diner que s'havia reunit per a l'imam. La propaganda abbàssida en aconseguir el triomf va eliminar les referències a Khaddash i el va acusar de ser un khurramita i mazdaquita. Només un relat contemporani trobat modernament l'ha rescatat de l'oblit.

## Bibliografia

* Claude Cahen, Point de vue sir la révolution Abbaside, a la Revue Historique, 1963
* M. Sharon, The Abbasid dawa re-examined on the basis of a new source, Ramat Gan, 1973
* «Khidash» a Enciclopèdia de l'Islam
# LPV

LPV té els següents significats:
* Estrella variable de període llarg (del seu nom en anglès Long-Period Variable), estrella variable amb període superior a cent dies
* LPV/r (de l'acrònim de Lopinavir), medicament antiretroviral combinat usat en el tractament del VIH/SIDA
* Vàlvula d'alleujament de pressió (del seu nom en anglès Low-Pressure Valve), vàlvula de seguretat d'una canonada per a evitar una pressió excessiva
# Knockout

El knockout (derivat de l'anglès knockout, abreujat K.O.) és un efecte o acte mitjançant el qual l'adversari s'esfondra, de manera que no aconsegueixi posar-se dempeus. És també una de les formes d'obtenir una victòria en molts esports de contacte, com la boxa, el kickboxing i la boxa tailandesa.
El terme significa "fora de combat", i pot ser produït quan un atleta es troba impossibilitat d'aixecar-se durant cert període, sigui per causa de la fatiga o sigui per danys soferts (com un tall, un cop massa fort al cap, a l'estómac o al fetge), els quals comporten la pèrdua d'equilibri i posteriorment la pèrdua de consciència.
Un knockout tècnic (també anomenat T.K.O. o K.O. tècnic) és declarat per un àrbitre quan aquest decideix que el lluitador no pot continuar el combat, ja que es troba en condicions inferiors a les del seu adversari quan encara no ha caigut.

## Referències

* ↑ Boxa Arxivat 2006-06-19 a Wayback Machine. (anglès)

## Enllaços externs

* Diccionari dels esports olímpics: índex de boxa Arxivat 2010-06-30 a Wayback Machine.
* «Knockout». Gran Enciclopèdia Catalana. Barcelona: Grup Enciclopèdia Catalana.
# Knocknarea

Knocknarea (/nɒknəˈreɪ/; gaèlic irlandès: Cnoc na Riabh) és un turó a l'oest de la ciutat de Sligo, capital del Comtat de Sligo, a la república d'Irlanda.
El turó té una altitud de 327 metres i està format de roca calcària. La seva aparença monolítica i la seva posició prominent a la península de Cúil Irra fa que sigui visualment cridaner.
La que es creu que és la tomba de la reina Maebh de Connacht es troba al cim del turó. És un cairn d'uns 55 metres de llargada i 10 metres d'alçada.

## Nom

Knocknarea és una anglicització d'un nom irlandès. "Knock" significa turó, però l'etimologia de la resta del nom és incerta.

## Referències

* ↑ «Cnoc na Riabh». Placenames Database of Ireland. [Consulta: 11 març 2020].
# Kundahs

Kundahs és una serralada de muntanyes al districte de Nilgiris a l'oest de Tamil Nadu, branca sud-oest de l'altiplà de Nilgiri. Els cims són rocosos i els costats amb herba i jungla; al nord hi ha el llit del riu Kundah que separa aquesta serralada del la resta de l'altiplà i al sud hi ha la vall del Bhavani. Els punts més alts són el puig Avalanche (2.636 metres), la muntanya de l'Os (2.589 metres) i el puig Makurti (2.605 metres). La vista cap a l'oest i el Bhavani, fins a la vall de l'Attapadi, és de les millors de l'Índia del sud.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
* Gazetteer Of South India, Volum 1. Per W. Francis
# LCR

LCR té els següents significats:
* líquid cefalorraquidi, filtrat del plasma que omple l'espai subaracnoidal i les cavitats internes de l'encèfal, com també part de l'eix neural
* Tècnica serològica de determinació de presència d'antígens
* Lliga Comunista Revolucionària, partit polític
* Log Cabin Republicans
* LCR (motocicleta), empresa suïssa fabricant de sidecars, motocicletes i altres (LCR Engineering Racing)
# LDA

LDA té els següents significats:
* Liberals d'Andorra, partit polític d'Andorra
* Anàlisi discriminant lineal (del seu nom en anglès Linear Discriminant Analysis), mètode estadístic per al reconeixement de patrons
* Latent Dirichlet allocation, model generatiu probabilístic per al processament de llenguatge natural
* Diisopropilamida de liti (del seu nom en anglès Lithium Diisopropylamide), compost químic usat habitualment com a base forta
# Lanxinski

Lanxinski (en rus: Ланьшинский) és un poble (un possiólok) de l'óblast de Tula, a Rússia, segons el cens del 2010 tenia 444 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# La Sopa (la Fatarella)

La Sopa és una forn de teules de la Fatarella (Terra Alta) inclosa a l'Inventari del Patrimoni Arquitectònic de Catalunya.

## Descripció

És un conjunt de forn i estructura annexa. El forn és de planta circular o hexagonal i el maset del costat és rectangular, de pedra seca amb els murs enderrocats parcialment.
El forn té una estructura de tovot i arcs de tovot embeguts dins el mur. Hi ha la zona inferior per al foc, i una superior on es posava el material ceràmic per a coure. Hi ha un accés pel camí de dalt, la part alta del forn, d'estructura interna quadrada i exterior circular. Les parets interiors són arrebossades i l'acabat exterior és de pedra seca amb una zona intermèdia massissa d'argila compactada.

## Referències

* ↑ «Foto: "La Sopa" - Forn de Teules». Calaix. Departament de Cultura Servei de Suport Tècnic i Inventari, 25-11-2014.
* 1 2 3 4 5 «La Sopa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].

## Enllaços externs

* Sèrie de fotos: «La Teuleria». Fires, festes, oci i llocs per visitar. Festa Catalunya. [Consulta: 15 gener 2022].
# Leela

Leela és un programari informàtic de Go desenvolupat pel programador belga Gian-Carlo Pascutto, l'autor del motor d'escacs Sjeng. Va quedar en tercer lloc per un tauler 19x19 de Go i en segon lloc per a un 9x9 a l'Olimpíada d'Informàtica de 2008, i va quedar en vuitè lloc al 1r World AI Go Tournament l'agost de 2017 Segons el seu lloc web, té "Força superior a 9 dan en 19 x 19, depenent del maquinari". El programa es va anomenar "Leela" perquè l'autora volia un nom femení agradable que contrastés amb l'estil imperant a l'època, caracteritzat per noms com "Shredder", "Tiger" i "Rebel".
Una versió amb tecnologia d'aprenentatge profund es va llançar gratuïtament el febrer de 2017. Va ser el primer motor Go proper al nivell professional disponible gratuïtament en un ordinador personal.
No s'ha de confondre Leela amb Leela Zero, un programa més fort desenvolupat per Pascutto i col·laboradors a partir de finals del 2017.

## Referències

* 1 2 «프로 수준급 인공지능 바둑 프로그램 ‘릴라(Leela)’ 무료 공개» (en coreà). Baduk News, 23-02-2017. Arxivat de l'original el 6 July 2018. [Consulta: 16 novembre 2017].
* ↑ «릴라의 출현과 온라인 대국의 비극적인 종말...» (en coreà). Cyberoro, 03-03-2017. [Consulta: 16 novembre 2017].
* ↑ «围棋AI"丽拉"获赞接近职业棋手水准，它的作者竟是一个不太会下棋的程序员» (en xinès). Xinhuanet, 05-02-2018. Arxivat de l'original el 11 de febrer 2018. [Consulta: 5 febrer 2018].
* 1 2 «우리 집에 AI 바둑기사 ‘릴라’ 모셔올까» (en coreà). Zum.com, 23-02-2017. [Consulta: 16 novembre 2017].
* ↑ «首届世界智能围棋公开赛预赛战罢 8款AI晋级决赛» (en xinès). Eweiqi, 16-08-2017. [Consulta: 16 novembre 2017].
* ↑ «우리 집에 AI 바둑기사 ‘릴라’ 모셔올까» (en coreà). TV Baduk, 23-02-2017. Arxivat de l'original el 17 November 2017. [Consulta: 16 novembre 2017].

## Vegeu també

* Leela Zero, un programa de codi obert per jugar basat en el document AlphaGo Zero de DeepMind, també desenvolupat per Gian-Carlo Pascutto
* Leela Chess Zero, un programa de codi obert de joc d'escacs que va ser adaptat de Leela Zero

## Enllaços externs

* Leela - Lloc web oficial
* Leela a Sensei's Library